578 
A 
Aut milium ferat, aut siliqua crepitante faselum. 
Haec ad arundineas fuerint praeludia messes , 
| Ut brutae frangat se prima ferocia terrae, 
Et cicuri veniant canneta remissius arvo. 
Indiciis postquam, dedimus quae plurima, ductus 
Canniferae segeti terram delegeris, omnes, 
Agricola, in truncos validas molire secures : 
Dejice inumbrantes sylvas, avvoque futuro 
Fac spatium, et caesas rursus concide minutim , 
Lignorumque pyras passim exstrue. Mox ubi soles 
Lignea congeries passa est atque aruit igni, 
Subde faces. "Tractum non segnis Mulciber omnem 
Purgabit. Siquid superest, cui flamma pepercit , 
Collige: praegrandes torres, semustaque in unum 
Robora compinges cumulum, rursusque jubebis 
Ferre ignes. Si forte aliquis, modo cortice summo 
Ambustus, vicit geminata incendia truncus, 
Hunc sine perflandum ventis, pluviisque domandum 
Assiduis, donec tandem, vertentibus annis, 
'lTabidus in cineres ultro subsidat inertes. 
| Igne ubi purgatum sat libera praebuit aequor 
Terga, lacertosos campo submitte parato 
Fossores, multo quos Africa sole perustos 
'Torruit, immites atque obduravit in usus. 
Heu genus infelix hominum, natumque labori 
Hi pro ruricolis tibi sint (sors dura !) juvencis , 
Invertent terram , sulcos longo ordine ducant, 
Et geodcumque aliud praestent grave munus aratri. 
Scilicet hac priscis, contempto vomeris usu, 
Exercere agros placuit ratione colonis: 
Seu quia plantarum passim latuere sub arvis 
Radices, spissaeque fibrae, quas dente retuso 
Vomeris haudquaquam perfringere posset arator:. 
Seu quia degeneres coelo nostrate juvenci 
Proveniunt, pecus indocile , impatiensque laboris, 
Nec valida cervice saiis, nec pectore firmo: 
Sive aliud causae fuit: at certe, usus aratri 
